หัวหน้าศูนย์เชี่ยวชาญเฉพาะทางด้านไวรัสวิทยาคลินิก ภาควิชากุมารเวชศาสตร์ จุฬาลงกรณ์มหาวิทยาลัย ขอให้ประชาชนมั่นใจวัคซีน
นายแพทย์ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก ภาควิชากุมารเวชศาสตร์ จุฬาลงกรณ์มหาวิทยาลัย กล่าวถึงประโยชน์ของวัคซีนโควิด-19 ว่า วัคซีนใช้ป้องกันไม่ให้เกิดโรค แต่วัคซีนป้องกันโรคโควิด-19 ยังไม่เคยมีมาก่อนในโลก โดยใช้ระยะเวลาผลิตไม่ถึง 1 ปี สามารถมีวัคซีนมากกว่า 13 บริษัท นับเป็นการผลิตอย่างรวดเร็ว ดังนั้นการศึกษาความปลอดภัยระยะยาวต้องมีการติดตามผล ซึ่งการฉีดวัคซีนในภาวะปกติมีความเสี่ยง แต่หากเปรียบเทียบกับผลประโยชน์ที่ได้จากวัคซีนในภาวะฉุกเฉิน สำหรับวัคซีนที่เป็นไวรัสเวกเตอร์ที่ต่างประเทศเลิกใช้เนื่องจากเกิดลิ่มเลือดและเกิดการอุดตันของหลอดเลือดดำในผู้ป่วย เมื่อศึกษาแล้วพบว่า มีโอกาสเกิด 1 ในหลัก 100,000 แต่ประโยชน์ที่ได้จากวัคซีนเมื่อเปรียบเทียบระหว่างผู้ที่ได้รับวัคซีนและเสียชีวิตจากโควิด-19 พบว่าผู้ที่ได้รับวัคซีนมีประโยชน์มากกว่า สำหรับประเทศไทยที่กำลังเผชิญกับปัญหาการแพร่ระบาดโควิด-19 สิ่งที่จะช่วยลดการแพร่ระบาดได้นอกจากการปฎิบัติตัวอย่างเคร่งครัดคือ ต้องให้บริการวัคซีนโดยเร็วที่สุด วัคซีน AstraZeneca ยังให้บริการจำนวนน้อยกว่าวัคซีน Sinovac ของจีนซึ่งใช้ในทั่วโลก โดยอาการข้างเคียง หากมองเป็นภาพรวมเป็นวัคซีนที่พัฒนามาจากชนิดดั้งเดิม อาทิ ป้องกันไข้หวัดใหญ่ ไวรัสตับอักเสบบี เป็นต้น เพราะฉะนั้นความปลอดภัยของวัคซีนจึงเหมือนกัน ซึ่งจากการศึกษาวิจัยผู้ป่วยที่จะมาฉีดวัคซีน พบว่ามีความดันสูงเกิดจากความกลัว หรือตกใจ เป็นอีกปัญหาหนึ่งในกระบวนการให้วัคซีน ขอให้ทุกคนสบายใจคลายความกังวล ส่วนประสิทธิภาพของวัคซีนคนที่ฉีดวัคซีน เข็มแรกแล้วตรวจพบว่า 2 ใน 3 มีภูมิต้านทานแต่ยังอยู่ในระดับต่ำ เมื่อฉีดเข็มที่สอง 3-4 สัปดาห์ พบว่า ร้อยละ 89 ถึง 99 มีภูมิต้านทานสูงเท่ากับผู้ที่เคยติดเชื้อและผู้ที่ติดเชื้อหลังจากช่วง 4-8 สัปดาห์ เปรียบเทียบกับผู้ที่ฉีดวัคซีนเข็มที่สองพบว่ามีภูมิต้านทานเท่ากัน จึงมั่นใจว่าวัคซีนมีประสิทธิภาพสำหรับสายพันธุ์กลายพันธุ์ เป็นวิวัฒนาการของไวรัส หากไวรัสมีการแพร่ระบาดจำนวนมาก ยิ่งทำให้มีโอกาสกลายพันธุ์ได้มากขึ้น เช่นเดียวกับสายพันธ์ุ อังกฤษ ที่เกิดการแพร่ระบาดอย่างรวดเร็วและสามารถจับกับเซลล์ของมนุษย์ได้ดีขึ้น ขณะนี้การแพร่ระบาดในประเทศไทยร้อยละ 98 เป็นสายพันธุ์อังกฤษ ส่วนสายพันธุ์สมุทรสาครมีลดน้อยลงและสายพันธุ์อินเดียยังไม่พบในประเทศไทย ขณะเดียวกันต้องเฝ้าระวังสายพันธุ์กลายพันธุ์ในประเทศ ซึ่งหากเกิดการกลายพันธุ์จะทำให้เชื้อแพร่กระจายได้เร็วยิ่งขึ้น การป้องกันไม่ให้เกิดการกลายพันธุ์ที่ดีที่สุดคือ การป้องกันการแพร่ระบาด ดังนั้นทุกคนต้องร่วมมือกันลดการแพร่ระบาด ปฏิบัติตามมาตรการที่กระทรวงสาธารณสุขกำหนดอย่างเคร่งครัด